CELEX: 32012D0789
Language: hu
Date: 2012-12-14 00:00:00
Title: 2012/789/EU: A Bizottság végrehajtási határozata ( 2012. december 14. ) a 2000/29/EK tanácsi irányelv értelmében a növényeket és növényi termékeket károsító szervezetek elleni védekezés céljából Németország, Spanyolország, Franciaország, Olaszország, Ciprus, Hollandia és Portugália esetében felmerült kiadások fedezésére szolgáló, a 2012-es évre vonatkozó uniós pénzügyi hozzájárulásról (az értesítés a C(2012) 9280. számú dokumentummal történt)

18.12.2012   
            
            
               HU
            
            
               Az Európai Unió Hivatalos Lapja
            
            
               L 348/22
            
         A BIZOTTSÁG VÉGREHAJTÁSI HATÁROZATA
   (2012. december 14.)
   a 2000/29/EK tanácsi irányelv értelmében a növényeket és növényi termékeket károsító szervezetek elleni védekezés céljából Németország, Spanyolország, Franciaország, Olaszország, Ciprus, Hollandia és Portugália esetében felmerült kiadások fedezésére szolgáló, a 2012-es évre vonatkozó uniós pénzügyi hozzájárulásról
   (az értesítés a C(2012) 9280. számú dokumentummal történt)
   (Csak a francia, görög, holland, német, olasz, spanyol és portugál nyelvű szöveg hiteles)
   (2012/789/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 23. cikke (5) bekezdésére,
   mivel:
   
               (1)
            
            
               A közvetlenül a harmadik országokból vagy az Unió egyéb területeiről behurcolt károsító szervezetek elleni védekezésre irányuló, azok megsemmisítése, vagy – ha ez nem lehetséges –, elterjedésének megakadályozása érdekében végrehajtott, illetve tervezett szükséges intézkedésekhez közvetlenül kapcsolódó kiadások fedezésére a tagállamok, a 2000/29/EK irányelv 22. cikkében foglaltak szerint, „növény-egészségügyi ellenőrzés” céljára pénzügyi hozzájárulást kaphatnak az Uniótól.
            
         
               (2)
            
            
               Németország négy pénzügyi hozzájárulás iránti kérelmet nyújtott be. Az első hozzájárulás iránti kérelmet 2011. december 19-én nyújtották be, és a Diabrotica virgifera megsemmisítése, illetve elterjedésének megakadályozása érdekében Észak-Rajna–Vesztfália tartományban 2011-ben végrehajtott intézkedésekhez kapcsolódik. E károsító szervezet megjelenését 2010-ben észlelték ebben a tartományban.
            
         
               (3)
            
            
               A második kérelmet 2012. április 25-én nyújtották be, és az Anaplophora glabripennis elleni védekezés érdekében Észak-Rajna–Vesztfália tartományban 2010. augusztus és 2011. augusztus között végrehajtott intézkedésekhez kapcsolódik. E károsító szervezet megjelenését 2009-ben észlelték ebben a tartományban.
            
         
               (4)
            
            
               Németország 2012. április 27-én nyújtotta be harmadik kérelmét, amely a Diabrotica virgifera megsemmisítése, illetve elterjedésének megakadályozása érdekében Baden-Württemberg tartományban 2011-ben végrehajtott intézkedésekhez kapcsolódik. Ennek a károsító szervezetnek a megjelenését az említett tartomány különböző vidéki vagy városi járásaiban (Breisgau-Hochschwarzwald, Emmendingen, Freiburg város, Konstanz, Lörrach, Ortenaukreis és a baden-badeni városjárásban fekvő Rastatt) több évben – 2008-ban, 2009-ben, 2010-ben és 2011-ben – is észlelték. A 2008-ban, 2009-ben, 2010-ben és 2011-ben végrehajtott intézkedések 2009-ben, 2010-ben és 2011-ben már képezték társfinanszírozás tárgyát.
            
         
               (5)
            
            
               Németország 2012. április 27-én nyújtotta be negyedik kérelmét, amely a Diabrotica virgifera megsemmisítése, illetve elterjedésének megakadályozása érdekében Hessenben 2011-ben végrehajtott intézkedésekhez kapcsolódik. E károsító szervezet megjelenését 2011-ben észlelték ebben a tartományban.
            
         
               (6)
            
            
               Spanyolország négy pénzügyi hozzájárulás iránti kérelmet nyújtott be. Az első kérelmet 2012. április 20-án nyújtották be, és a Bursaphelenchus xylophilus elleni védekezést célzó, Extremadurában 2012-ben tervezett vagy végrehajtott intézkedésekhez kapcsolódik. E károsító szervezet megjelenését 2008-ban észlelték Sierra de Dios Padresben. A 2008 novemberében és decemberében, valamint a 2009-ben, 2010-ben és 2011-ben végrehajtott intézkedések 2009-ben, 2010-ben és 2011-ben már képezték társfinanszírozás tárgyát. A Bizottság egy olyan nyomonkövetési kérelmet is elfogadott, amely – a négyéves maximális időtartamot elérve – a 2012 januárjától 2012 októberig végrehajtott intézkedésekre vonatkozott.
            
         
               (7)
            
            
               Spanyolország 2012. április 23-án nyújtotta be második kérelmét. A kérelem a Bursaphelenchus xylophilus-szal szembeni védekezést célzó, Galíciában 2012-ben tervezett vagy végrehajtott intézkedésekhez kapcsolódik. E károsító szervezet megjelenését 2010-ben észlelték As Neves térségében.
            
         
               (8)
            
            
               Spanyolország 2012. április 25-én nyújtotta be harmadik kérelmét. A kérelem a Pomacea insularummal szembeni védekezést célzó, Katalóniában 2012-ben tervezett vagy végrehajtott intézkedésekhez kapcsolódik. E károsító szervezet megjelenését 2010-ben észlelték.
            
         
               (9)
            
            
               Spanyolország 2012. április 27-én nyújtotta be negyedik kérelmét. A kérelem a Bursaphelenchus xylophilus elleni védekezést célzó, Extramadurában 2012-ben tervezett vagy végrehajtott intézkedésekhez kapcsolódik. E károsító szervezet megjelenését 2012-ben észlelték Valverde del Fresno térségében.
            
         
               (10)
            
            
               Franciaország két pénzügyi hozzájárulás iránti kérelmet nyújtott be. Az első kérelmet 2011. december 30-án nyújtották be, és a Rhynchophorus ferrugineus elleni védekezést célzó, 2011 szeptemberétől 2012 szeptemberéig tartó időszakra tervezett vagy azon belül végrehajtott intézkedésekhez kapcsolódik. E károsító szervezet megjelenését 2009-ben észlelték. A 2009 szeptemberétől 2011 szeptemberéig végrehajtott intézkedések 2010-ben már képezték társfinanszírozás tárgyát.
            
         
               (11)
            
            
               A második kérelmet 2012. április 30-án nyújtották be, és az Anoplophora glabripenni elleni védekezést célzó, Elzászban a 2011 novemberétől 2012 decemberéig tartó időszakra tervezett vagy azon belül végrehajtott intézkedésekhez kapcsolódik. Miután 2011-ben e károsító szervezet megjelenését észlelték Németországban a határ menti területeken, Franciaország is intézkedéseket tett.
            
         
               (12)
            
            
               Olaszország 2012. április 30-án két pénzügyi hozzájárulás iránti kérelmet nyújtott be. Az első kérelem az Anoplophora glabripennis elleni védekezést célzó, Cornuda térségében (Veneto, Treviso megye) 2012-ben végrehajtott vagy tervezett intézkedésekhez kapcsolódik. E károsító szervezet megjelenését 2009-ben észlelték. A 2009-ben, 2010-ben és 2011-ben végrehajtott intézkedések 2009-ben és 2011-ben már képezték társfinanszírozás tárgyát.
            
         
               (13)
            
            
               Olaszország második kérelme a Pseudomonas syringae pv. actinidiae megfékezését célzó, Emilia-Romagna tartományban, Bologna, Ferrara, Ravenna és Forlì-Cesena megyékben 2011-ben végrehajtott intézkedésekhez kapcsolódik. A károsító szervezet megjelenését 2010-ben megerősítették. A 2010-ben végrehajtott intézkedések 2011-ben már képezték társfinanszírozás tárgyát.
            
         
               (14)
            
            
               Ciprus 2012. április 30-án pénzügyi hozzájárulás iránti kérelmet nyújtott be a Rhynchophorus ferrugineus elleni védekezés céljából 2012-ben végrehajtott vagy tervezett intézkedésekkel kapcsolatban. E károsító szervezet először 2009-ben jelent meg. A 2010-ben és 2011-ben végrehajtott intézkedések 2010-ben és 2011-ben már képezték társfinanszírozás tárgyát.
            
         
               (15)
            
            
               Hollandia 2011. december 23-án pénzügyi hozzájárulás iránti kérelmet nyújtott be. A kérelem az Anoplophora glabripennis elleni védekezés céljából Almere térségében 2010 novemberétől 2011 decemberéig végrehajtott intézkedésekhez kapcsolódik. E károsító szervezet megjelenését 2010 novemberében észlelték.
            
         
               (16)
            
            
               Portugália 2012. április 30-án két pénzügyi hozzájárulás iránti kérelmet nyújtott be a Bursaphelenchus xylophilus elleni védekezés céljából végrehajtott intézkedésekkel kapcsolatban. Az első kérelem a 2008-ban észlelt járványkitörések elleni védekezést célzó, – az 1999-ben elsőként megfertőződött Setubali körzet kivételével – Portugália kontinensen fekvő területein 2012 első felében végrehajtott vagy tervezett intézkedésekhez kapcsolódik A 2008 második felében, 2009-ben, 2010-ben és 2011-ben végrehajtott intézkedések 2009-ben, 2010-ben és 2011-ben már képezték társfinanszírozás tárgyát. A Bizottság egy olyan nyomonkövetési kérelmet is elfogadott, amely – a négyéves maximális időtartamot elérve – a 2012 januárjától 2012 júniusáig végrehajtott intézkedésekre vonatkozott.
            
         
               (17)
            
            
               Portugália második kérelme kizárólag a setubali körzetben a fa és fából készült csomagolóanyagok hőkezelésére irányuló 2012-es intézkedésekre vonatkozik. A 2010-ben és 2011-ben végrehajtott intézkedések 2011-ben már képezték társfinanszírozás tárgyát.
            
         
               (18)
            
            
               Németország, Spanyolország, Franciaország, Olaszország, Ciprus, Hollandia és Portugália egy-egy cselekvési programot dolgozott ki a területükre behurcolt fent említett károsító szervezetek megsemmisítése, illetve elterjedésének megakadályozása érdekében. E programok meghatározzák a megvalósítandó célkitűzéseket, a végrehajtott intézkedéseket, azok időtartamát és költségeit.
            
         
               (19)
            
            
               Valamennyi fenti intézkedés többféle növény-egészségügyi intézkedést foglal magában; ilyen intézkedés lehet például a fertőzött fák, illetve növényi kultúrák megsemmisítése, növényvédő szerek használata, fertőtlenítési technikák alkalmazása, hatósági vagy hatóság általi felkérésre végzett ellenőrzések és vizsgálatok, melyek célja, hogy az adott károsító szervezetek jelenlétét, illetve a fertőzöttség mértékét, továbbá a megsemmisített növények pótlását figyelemmel kísérjék, a 2000/29/EK irányelv 23. cikke (2) bekezdésének a), b) és c) pontjában foglaltak szerint.
            
         
               (20)
            
            
               Németország, Spanyolország, Franciaország, Olaszország, Ciprus, Hollandia és Portugália e programokra uniós pénzügyi hozzájárulást kért, a 2000/29/EK irányelv 23. cikkében és különösen annak (1) és (4) bekezdésében meghatározott követelmények, továbbá a növény-egészségügyi ellenőrzésre irányuló közösségi pénzügyi hozzájárulás odaítélésével kapcsolatos rendelkezések végrehajtására vonatkozó részletes szabályok megállapításáról, valamint a 2051/97/EK rendelet hatályon kívül helyezéséről szóló, 2002. június 14-i 1040/2002/EK bizottsági rendeletben (2) foglaltak szerint.
            
         
               (21)
            
            
               A Németország, Spanyolország, Franciaország, Olaszország, Ciprus, Hollandia és Portugália által rendelkezésre bocsátott adatok lehetővé tették, hogy a Bizottság részletesen és átfogóan elemezze a helyzetet. A Bizottság megállapította, hogy teljesülnek az uniós pénzügyi hozzájárulásra való jogosultság feltételei, amelyeket mindenekelőtt a 2000/29/EK irányelv 23. cikke határoz meg. Erre tekintettel indokolt uniós pénzügyi hozzájárulást nyújtani az említett programok kiadásainak részleges fedezéséhez.
            
         
               (22)
            
            
               A 2000/29/EK irányelv 23. cikke (5) bekezdésének második albekezdése szerint az uniós pénzügyi hozzájárulás a megjelenés észlelésétől számított legfeljebb két éven belül végrehajtott, illetve az ebben az időszakban tervezett intézkedések közül a támogatható kiadások legfeljebb 50 %-át fedezheti. A 23. cikk (5) bekezdésének harmadik albekezdése szerint azonban a fent említett időszak meghosszabbítható, amennyiben megállapítják, hogy az intézkedések célja a határidő ésszerű mértékű meghosszabbításával elérhető, mely esetben az uniós pénzügyi hozzájárulás az érintett évek során fokozatosan csökken. Tekintettel a kérelmek értékelésével foglalkozó munkacsoport megállapításaira, a jelen határozat tárgyát képző programok esetében indokolt a kétéves időszak meghosszabbítása, ugyanakkor azonban az uniós pénzügyi támogatás mértéke a támogatható kiadások esetében a program harmadik évében 45 %-ra, a negyedik évében pedig 40 %-ra csökken.
            
         
               (23)
            
            
               A támogatható kiadások 50 %-áig terjedő uniós pénzügyi hozzájárulásban tehát az alábbi programok részesülnek: Németország, Baden-Württemberg, Diabrotica virgifera, Breisgau-Hochschwarzwald vidéki járás és Freiburg város, Rastatt vidéki járás és Baden-Baden városi járás (2011), Németország, Diabrotica virgifera, Hessen (2011), Németország, Diabrotica virgifera, Észak-Rajna–Vesztfália (2011), Franciaország, Anoplophora glabripennis, (2011. november–2012. december), Olaszország, Emilia-Romagna, Pseudomonas syringae pv. Actinidiae Bologna, Ferrara, Ravenna és Forlì-Cesena megyék (2011), Hollandia, Anoplophora glabripennis, Almere térsége (2010. november–2011. december).
            
         
               (24)
            
            
               A támogatható kiadások 45 %-áig terjedő uniós pénzügyi hozzájárulásban tehát az alábbi programok részesülnek végrehajtásuk harmadik évében: Németország, Észak-Rajna–Vesztfália, Anoplophora glabripennis (2011), Németország, Baden-Württemberg, Diabrotica virgifera, Emmendingen, Konstanz és Lörrach vidéki járások (2011), Spanyolország, Katalónia, Pomacea insularum (2012), Spanyolország, Galícia, Bursaphelenchus xylophilus (2012), Franciaország, Provence-Alpes-Côte d’Azur régió, Rhynchophorus ferrugineus (2011. szeptember–2012. szeptember), Ciprus, Rhynchophorus ferrugineus (2012) és Portugália, Bursaphelenchus xylophilus, Setubal térsége (2012), mivel a 2010/772/EU bizottsági határozat (3) (Németország Diabrotica virgifera, Franciaország, Olaszország, Ciprus) és/vagy a 2011/868/EU bizottsági végrehajtási határozat (4) értelmében (Németország, Olaszország, Spanyolország, Portugália) az érintett intézkedések végrehajtásuk első két évében már részesültek uniós pénzügyi hozzájárulásban.
            
         
               (25)
            
            
               Továbbá a támogatható kiadások 40 %-áig terjedő uniós pénzügyi hozzájárulásból az alábbi programok részesülnek végrehajtásuk negyedik évében: Spanyolország, Extremadura, Bursaphelenchus xylophilus, a vírus megjelenése: 2008. (2012); Olaszország, Veneto, Anoplophora glabripennis (2012); Portugália, Bursaphelenchus xylophilus (2012) az 1999-ben elsőként megfertőződött setubali körzet kivételével Portugália kontinensen fekvő területei, mivel a 2009/996/EU bizottsági határozat (5), a 2010/772/EU határozat és a 2011/868/EU végrehajtási határozat értelmében ezek az intézkedések végrehajtásuk első három évében már részesültek uniós pénzügyi hozzájárulásban.
            
         
               (26)
            
            
               A Bizottság Élelmiszerügyi és Állategészségügyi Hivatala által 2012. március 19. és március 28. között Portugáliában tett ellenőrzési látogatás megállapításai értelmében a fenyőrontó fonálféreggel fertőzött tűlevelű hordozó fáknak, illetve betegség bármely tünetét viselő fáknak csak a 85 %-át vágták ki és semmisítették meg 2012. április 1-jéig, ami a végrehajtásban 15 %-os elmaradást jelent. Ezenkívül a fertőzésgyanús tűlevelű fákból való mintavétel és a minták vizsgálata körülbelül 1 %-os intenzitással zajlott, ami jócskán elmarad a 2006. február 13-i 2006/133/EK bizottsági határozatban (6) megállapított követelményektől, amely a Bursaphelenchus xylophilus (Steiner et Buhrer) Nickle et al. (fenyőrontó fonalféreg) elterjedése elleni, Portugáliának az attól ismerten mentes területein kívüli más területeire vonatkozó ideiglenes kiegészítő intézkedéseket ír elő a tagállamok számára.
            
         
               (27)
            
            
               Erre tekintettel az elsőként megfertőződött setubáli körzet kivételével a Portugália kontinensen fekvő területeit érintő intézkedésekhez kapcsolódó kérelemben foglalt támogatható kiadás szintjét a tűlevelű fák kidöntésének költsége és a nemzeti erdészeti hatóság által végzett laboratóriumi vizsgálatok tekintetében csökkenteni kell. Figyelembe véve, hogy a fák kidöntése és a vizsgálatok intenzitása már 2011-ben sem volt megfelelő, a végrehajtástól való elmaradás szintjénél nagyobb mértékű csökkentést kell alkalmazni 2012-ben. Ezért a fakidöntés kiadásaira vonatkozóan 25 %-os csökkentést kell eszközölni, illetve a vizsgálatok nem támogathatóak.
            
         
               (28)
            
            
               Ezenkívül a Bizottság által Portugáliában a fa és fából készült csomagolóanyag hőkezelésének költségeire vonatkozóan végzett pénzügyi ellenőrzés következtetései értelmében a raklaponkénti fajlagos költséget 0,43 EUR helyett 0,30 EUR-ban kell meghatározni. A fenti következtetések figyelembevétele érdekében ezért a Portugália által benyújtott két dokumentációban ki kell igazítani az említett hőkezelések támogatható kiadásainak összegét.
            
         
               (29)
            
            
               A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (7) 3. cikke (2) bekezdésének a) pontja szerint a növény-egészségügyi intézkedéseket az Európai Mezőgazdasági Garanciaalapból finanszírozzák. Ezen intézkedések pénzügyi ellenőrzésére a fent említett rendelet 9., 36. és 37. cikkét kell alkalmazni.
            
         
               (30)
            
            
               Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (8) 75. cikke, valamint az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (9) 90. cikkének (1) bekezdése szerint az uniós költségvetésből a kiadásokra történő kötelezettségvállalást meg kell előznie egy ráruházott hatáskörökkel rendelkező intézmény által elfogadott finanszírozási határozatnak, amely meghatározza a kiadásokkal járó tevékenységek alapvető elemeit.
            
         
               (31)
            
            
               E határozat a tagállamok által benyújtott társfinanszírozási kérelmekben meghatározott kiadásokra vonatkozó finanszírozási határozatnak minősül.
            
         
               (32)
            
            
               Az e határozatban foglalt intézkedések összhangban vannak a Növényegészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A tagállamok által benyújtott és a Bizottság által megvizsgált információ és dokumentáció alapján a Németország, Spanyolország, Franciaország, Ciprus, Olaszország, Hollandia és Portugália esetében felmerült kiadások fedezésére szolgáló, a 2000/29/EK irányelv 23. cikke (2) bekezdésének a), b), illetve c) pontjában meghatározott szükséges intézkedésekhez kapcsolódó és a mellékletben felsorolt megsemmisítési, illetve az elterjedés megakadályozására vonatkozó programokban megjelölt szervezetek elleni védekezés céljára fordított kiadások fedezésére szolgáló 2012. évi uniós pénzügyi hozzájárulás odaítélését a Bizottság jóváhagyja.
   2. cikk
   Az 1. cikkben említett uniós pénzügyi hozzájárulás teljes összege 7 271 741,06 EUR. Az uniós pénzügyi hozzájárulás maximális összegét az egyes programokra vonatkozóan a melléklet tartalmazza.
   3. cikk
   A mellékletben meghatározott uniós pénzügyi hozzájárulás a következő feltételek teljesülése mellett folyósítható:
   
               a)
            
            
               az érintett tagállamok az 1040/2002/EK rendelet rendelkezéseinek megfelelően benyújtották a végrehajtott intézkedések bizonyítását igazoló dokumentumokat;
            
         
               b)
            
            
               az érintett tagállam folyósítási kérelmet nyújtott be a Bizottsághoz az 1040/2002/EK rendelet 5. cikkének megfelelően.
            
         A pénzügyi hozzájárulás kifizetésére a Bizottság által a 2000/29/EK irányelv 23. cikke (8) bekezdésének második albekezdése, 23. cikkének (10) bekezdése és 24. cikke szerint végzett ellenőrzések sérelme nélkül kerül sor.
   4. cikk
   E határozat címzettje a Németországi Szövetségi Köztársaság, a Spanyol Királyság, a Francia Köztársaság, az Olasz Köztársaság, a Ciprusi Köztársaság, a Holland Királyság és a Portugál Köztársaság.
   
      Kelt Brüsszelben, 2012. december 14-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 169., 2000.7.10., 1. o.
   
      (2)  HL L 157., 2002.6.15., 38. o.
   
      (3)  HL L 330., 2010.12.15. 9. o.
   
      (4)  HL L 341., 2011.12.22., 57. o.
   
      (5)  HL L 339., 2009.12.22., 49. o.
   
      (6)  OJ L 52., 2006.2.23., 34.
   
      (7)  HL L 209., 2005.8.11., 1. o.
   
      (8)  HL L 248., 2002.9.16., 1. o.
   
      (9)  HL L 357., 2002.12.31., 1. o.
   
      MELLÉKLET
      
         MEGSEMMISÍTÉSI/AZ ELTERJEDÉS MEGAKADÁLYOZÁSÁRA VONATKOZÓ PROGRAMOK
      
      
         I.   szakasz
      
      
         Programok, amelyek esetében az uniós pénzügyi hozzájárulás a támogatható költségek 50 %-a
      
      
                  (EUR)
               
            
                  Tagállam
               
               
                  A leküzdött károsító szervezetek
               
               
                  Érintett növények
               
               
                  Év
               
               
                  a
               
               
                  Támogatható kiadások
               
               
                  Maximális uniós hozzájárulás programonként
               
            
                  Németország, Észak-Rajna–Vesztfália)
               
               
                  
                     Diabrotica virgifera
                  
               
               
                  
                     Zea mays
                  
               
               
                  2010.08–2011.09.
               
               
                  1 és 2
               
               
                  133 400,32
               
               
                  66 700,16
               
            
                  Németország, Hessen
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011
               
               
                  1
               
               
                  55 374,84
               
               
                  27 687,42
               
            
                  Németország, Baden-Württemberg, Rastatt vidéki járás és Baden-Baden városi járás (az intézkedések első éve) Breisgau-Hochschwarzwald és Freiburg város (az intézkedések második éve)
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011
               
               
                  1 vagy 2
               
               
                  31 750,29
               
               
                  15 875,14
               
            
                  Spanyolország, Extremadura (a károsító szervezet megjelenése: 2012)
               
               
                  
                     Bursaphelenchus xylophilus
                  
               
               
                  Tűlevelű fák
               
               
                  2012
               
               
                  1
               
               
                  1 081 399,69
               
               
                  540 699,84
               
            
                  Franciaország, Elzász
               
               
                  
                     Anoplophora glabripennis
                  
               
               
                  Különböző fafajták
               
               
                  12011.11–2012.12.
               
               
                  1 és 2
               
               
                  213 993,15
               
               
                  106 996,57
               
            
                  Olaszország, Emilia-Romagna (Bologna, Ferrara, Ravenna és Forlì-Cesena megye)
               
               
                  
                     Pseudomonas syringae pv. actinidiae
                  
               
               
                  
                     Actinidia sp.
                  
               
               
                  2011
               
               
                  2
               
               
                  152 330,13
               
               
                  76 165,06
               
            
                  Hollandia, Almere térsége
               
               
                  
                     Anoplophora glabripennis
                  
               
               
                  Különböző fafajták
               
               
                  2010.11–2011.12.
               
               
                  1 és 2
               
               
                  583 436
               
               
                  291 718
               
            
         II.   szakasz
      
      
         Programok, amelyek esetében az uniós pénzügyi hozzájárulás aránya eltérő, a fokozatos csökkentés elvét követve
      
      
                  (EUR)
               
            
                  Tagállam
               
               
                  A leküzdött károsító szervezetek
               
               
                  Érintett növények vagy növényi szervezetek
               
               
                  Pénzügyi év
               
               
                  a
               
               
                  Támogatható kiadások
               
               
                  Mérték (%)
               
               
                  Maximális uniós hozzájárulás
               
            
                  Németország, Észak-Rajna–Vesztfália
               
               
                  
                     Anoplophora glabripennis
                  
               
               
                  Különböző fafajták
               
               
                  2010.08–2011.09.
               
               
                  3
               
               
                  207 314,64
               
               
                  45
               
               
                  93 291,58
               
            
                  Németország, Baden-Württemberg, Emmendingen, Lörrach, Konstanz vidéki járás
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011
               
               
                  3
               
               
                  33 675,54
               
               
                  45
               
               
                  15 153,99
               
            
                  Spanyolország, Katalónia
               
               
                  
                     Pomacea insularum
                  
               
               
                  
                     Oryza sativa
                  
               
               
                  2012
               
               
                  3
               
               
                  1 914 477,44
               
               
                  45
               
               
                  861 514,84
               
            
                  Spanyolország, Extremadura (a károsító szervezet megjelenése: 2008)
               
               
                  
                     Bursaphelenchus xylophilus
                  
               
               
                  Tűlevelű fák
               
               
                  2012. (január–október)
               
               
                  4
               
               
                  316 519,91
               
               
                  40
               
               
                  126 607,96
               
            
                  Spanyolország, Galícia
               
               
                  
                     Bursaphelenchus xylophilus
                  
               
               
                  Tűlevelű fák
               
               
                  2012
               
               
                  3
               
               
                  1 652 201,49
               
               
                  45
               
               
                  743 490,67
               
            
                  Franciaország, Provence-Alpes-Côte d’Azur régió
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  2011 szeptemberétől 2012 szeptemberéig
               
               
                  3
               
               
                  421 173,40
               
               
                  45
               
               
                  189 528,03
               
            
                  Olaszország, Veneto (Cornuda térsége)
               
               
                  
                     Anoplophora glabripennis
                  
               
               
                  Különböző fafajták
               
               
                  2012
               
               
                  4
               
               
                  281 945
               
               
                  40
               
               
                  112 778
               
            
                  Ciprus
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  2012
               
               
                  3
               
               
                  299 814
               
               
                  45
               
               
                  134 916,30
               
            
                  Portugália, a setubali körzet kivételével Portugália kontinensen fekvő területei
               
               
                  
                     Bursaphelenchus xylophilus
                  
               
               
                  Tűlevelű fák
               
               
                  2012 (január–június)
               
               
                  4
               
               
                  1.,2.,3.,4.,5.,9. intézkedések
               
               
                  40
               
               
                  1.,2.,3.,4.,5.,9. intézkedések
               
            
                  1 473 813,32
               
               
                  589 525,32
               
            
                  6. intézkedés (vizsgálatok végzése – mintavétel)
               
               
                  6. intézkedés (vizsgálatok végzése –mintavétel)
               
            
                  0
               
               
                  0
               
            
                  7. intézkedés (hőkezelés), azaz 16 800 000 EUR raklaponkénti költség: 0,30 EUR
               
               
                  7. intézkedés (hőkezelés)
               
            
                  5 040 000
               
               
                  2 016 000
               
            
                  8. intézkedés (fakidöntés) azaz 1 894 606,34 EUR 75 %-a
               
               
                  8. intézkedés (fakidöntés)
               
            
                  1 420 954,75
               
               
                  568 381,90
               
            
                  
                     
                        Összesen
                     
                  
               
               
                  
                     
                        Összesen
                     
                  
               
            
                  7 934 768,07
               
               
                  3 173 907,23
               
            
                  Portugália, setubáli térség, hőkezelési intézkedések
               
               
                  
                     Bursaphelenchus xylophilus
                  
               
               
                  Fa és fából készült csomagolóanyag
               
               
                  2012
               
               
                  3
               
               
                  1. és 2. intézkedés
               
               
                  45
               
               
                  1. és 2. intézkedés
               
            
                  9 582,92
               
               
                  4 312,31
               
            
                  3. intézkedés (hőkezelés), azaz 5 114 059 EUR raklaponkénti költség: 0,30 EUR
               
               
                  3. intézkedés (hőkezelés)
               
            
                  1 534 217,70
               
               
                  690 397,96
               
            
                  
                     
                        Összesen
                     
                  
               
               
                  
                     
                        Összesen
                     
                  
               
            
                  1 543 800,62
               
               
                  694 710,27
               
            
         Teljes uniós hozzájárulás (EUR): 7 271 741,06
      
      
         Jelmagyarázat:
      
      —   a= a megsemmisítési program végrehajtásának éve.